armvectores/hy_wikipedia_2023 huggingface dataset:
Girl (ալբոմ, Ֆարել Վիլյամս)

GIRL, ամերիկացի երգիչ և երաժշտական պրոդյուսեր Ֆարել Ուիլյամսի երկրորդ ստուդիական ալբոմը, թողարկված 2013 թվականի մարտի 3-ին, Black Lot Music և Columbia Records լեյբլնոերվ։ Ալբոմի «Happy» սինգլը արժանացել է «Օսկարի» (ավելի լավ Անճոռնի ես 2 ֆիլմի սաունթրեքն էր)։ Ալբոմը գլխավորել է տարբեր երկների հիթ-շքերթներ, ներառյալ ԱՄՆ-ինը և Մեծ Բրիտանիայինը։ Ալբոմի ձայնագրմանը մասնակցնել են տարբեր հայտնի երաժիշտներ, ինչպիսիք են Մայլի Սայրուսը, Ջասթին Թիմբրլեյքը, Daft Punk և Ալիշա Քեյը։


== Երգացանկ ==


== Մասնակիցներ ==
Ֆարել Ուի -վոկալ, պրոդյուսեր
Քելլի Օսբորն - բեք վոկալ ("Marilyn Monroe")
Ջաթն Թիմբրլեյք - վոկալ("Brand New")
Timbaland - beatboxing ("Brand New")
Մայլի Սայրուս - վոկալ("Come Get It Bae")
Daft Punk - բեք վոկալ ("Gust of Wind")
Francesco - էլեկտրոնային կիթառ ("Gust of Wind")
Ջո Ջո - վոկալ ("Freq")
Ալիշա Քեյ - վոկալ ("Know Who You Are")
Tori Kelly - վոկալ 
Leah LaBelle - վոկալ 


=== Շաբաթվա չարթեր ===
|style="width:50%; "|


=== Տարեվերջյան չարթեր ===

|}


== Թողարկման պատմություն ==


== Ծանոթագրություններ ==


== Արտաքին հղումներ ==
Официальный сайт Фаррелла Уильямса
Դևիսի ծով

Դևիսի ծով, Անտարկտիդայի ափերին գտնվող եզրային ծով, որը գտնվում է Հարավային օվկիանոսի Հնդկական հատվածում՝ արևելյան երկայնության 87° և 98°–ի միջև։ Ողողում է «Բերեգ Պրավդը» ափը։ Սառցապատ է ողջ տարին։ Մակերեսը 21 հազար կմ² է։ Աղիությունը 33,0-33,5 ‰ (պրոմիլ) է, խորությունը մինչև 1300 մ (առավելագույն խորությունը 1369 մ)։ Դևիսի ծովի մեջտեղում կա Դրիգալսկի կղզին` 204 կմ² մակերեսով։


== Անվանում ==
Հայտնաբերել է Դուգլաս Մոուսոնի գլխավորած Ավստրալիական անտարկտիկական արշավախումբը 1912 թվականին։ Անվանվել է ի պատիվ արշավախմբի «Ավրորա» նավի նավապետ Ջ․ Ք․ Դևիսի։
1956-ի փետրվարի 13-ին, Դևիս ծովի ափին, սկսեց աշխատել Անտարկտիդայի խորհրդային առաջին շուրջտարյա անտարկտիկական գիտակայանը՝ «Միրնին»։


== Ծանոթագրություններ ==
Խոսե Անդրե Բիլիբիո

Խոսե Անդրե Բիլիբիո Էստիգարրիբիան (իսպ.՝ José Andrés Bilibio Estigarribia, հունվարի 2, 1975(1975-01-02), Կոռիենտես, Արգենտինա), արգենտինական ծագումով հայ ֆուտբոլային պաշտպան է, ով հանդես է եկել Հայաստանի ֆուտբոլի ազգային հավաքականում 2002-2003 թվականներին։


== Կարիերա ==
Խոսե Անդրե Բիլիբիոն ծնվել և մեծացել է Արգենտինայում։ Այդ երկրում էլ սկսել է իր ֆուտբոլային կարիերան։ Իր բարձր հասակի և գրագետ խաղի համար 2000-ականների սկզբին ֆուտբոլիստը հրավիրվել է Հայաստանի ֆուտբոլի ազգային հավաքական, որն այդ տարիներին բարձրահասակ և տեխնիկապես գրագետ պաշտպանների պակաս ուներ։ Խոսե Անդրե Բիլիբիոն 2002 թվականին ընդգրկվել է Հայաստանի հավաքականի և «Փյունիկ»-ի ֆուտբոլիստների լավագույն եռյակում։


== Ազգային հավաքականի ելույթների վիճակագրություն ==


== Ծանոթագրություններ ==
Էլենջե

Էլենջե, լեռ Հայկական լեռնաշխարհում, Անտիտավրոս լեռնահամակարգում, Սեբաստիայի նահանգի Կելկիթ-Զիֆտլիկ գավառի հյուսիսարևմտյան կողմում։ Սրա հարավային ստորոտներից է սկիզբ առնում Էլենջե դերեսի գետը։


== Ծանոթագրություններ ==
Սոտմա

Սոտմա (ռուս.՝ Сотьма), գետ Ռուսաստանում, հոսում է Յարոսլավլի մարզով։ Գետաբերանը գտնվում է Լիգա գետի ձախ ափից 5,5 կմ հեռավորության վրա։ Գետի երկարությունը կազմում է 15 կմ, գետի ավազանի տարածքը 55,1 կմ2 է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վոլգա, գետը ենթաավազան չունի գետը թափվում է Վոլգա, գետի գետային ավազանը Օկի։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 08010300212110000010804
Կոդը ըստ հիդրոլոգիական հետազոտության (ՌԴ) — 110001080
Ավազանի կոդը — 08.01.03.002
Ծավալի համարը ըստ ՌԴ-ի — 10
Թողարկումը ըստ ՌԴ-ի — 0


== Ծանոթագրություններ ==
Էստեպոնա

Էստեպոնա (իսպ.` EsteponaԿոին), մունիցիպալիտետ Իսպանիայում` Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Կաստա դել սոլ Օկսիդենտալ շրջանում։ Զբաղեցնում է 137 կմ2 տարածք։ Բնակչությունը՝ 66150 մարդ (2010 թվականի տվյալներով)։ Գտնվում է պրովինցիայի վարչական կենտրոնից 83 կմ հեռավորության վրա։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
պաշտոնական կայք
Puerto Deportivo de Estepona(չաշխատող հղում)
Página oficial
Galería de fotos e información Archived 2012-07-06 at the Wayback Machine.
Callejero fotográfico de Estepona
Callejero de Estepona
Ֆրետկվիս

Ֆրետկվիս (ֆր.՝  Frettecuisse), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 73 մարդ, բնակչության խտությունը` 13.85 մարդ/կմ²: Բնակավայրը զբաղեցնում է 5.27 կմ² տարածք:


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 35 կմ արևմուտք:


== Բնակչություն ==


== Տնտեսություն ==
2010 թվականին ուներ 49 աշխատունակ (15-64 տարեկան)  բնակիչ, որոնցից ակտիվ էին 36-ը, իսկ ոչ ակտիվները` 13: Ակտիվության ցուցանիշը կազմում է 73,5 %: 36 աշխատունակ մարդկանցից աշխատել է 35 անձ (19 տղամարդ և 16 կին): Գործազուրկ են եղել 1 անձ (1 տղամարդ և 0 կին): 13 անաշխատունակներից 4-ը եղել են աշակերտներ կամ ուսանողներ, 6-ը` թոշակառուներ, իսկ 3-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բելվեդերե Մարիտիմո

Բելվեդերե Մարիտիմո (իտալերեն՝ Belvedere Marittimo), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 8816 մարդ, բնակչության խտությունը կազմում է 238 մարդ/կմ²։ Զբաղեցնում է 38 կմ² մակերես տարածք։ Փոստային ինդեքսն է՝ 87021։ Հեռախոսային կոդը՝ (+39) 0985։
Կոմունայի հովանավորն է Սուրբ Դանիելը։ Տոնը նշվում է ամեն տարի հոկտեմբերի 13-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Կուրիկշա (գետ)

Կուրիկշա (ռուս.՝ Курикша), գետ Ռուսաստանում, հոսում է Կարելական ինքնավար հանրապետությունում։ Թափվում է Վիգոզերո։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Վիգոզերո լճի ավազան է, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001212102000005639
Հիդրոլոգիական ուսումնասիրությունների կոդը - 102000563
Ավազանի կոդը - 02.02.00.012
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վարկային ռիսկ

Վարկային ռիսկ, վարկառուի կողմից վարկի հիմնական գումարի և տոկոսադրույքների պարբերական վճարումների չկատարման հավանականությունը։ Վարկային ռիսկի մեծությունը անմիջականորեն կապված է վարկային պորտֆելի որակի հետ։ Վարկային ռիսկի չափման հիմնական մեծություններն են.

Չաշխատող վարկերը, մասհանումների մեծությունը
Դեֆոլտի հավանականությունը (probability of default, PD) և դեֆոլտի դեպքում կորստի մեծությունը (loss given default, LGD)Վարկի դեֆոլտի հավանականությունը, այսինքն հավանականությունը, որ վարկառուն կխախտի բանկի հետ իր պայմանագրային պարտավորությունները և չի մարի վարկի մայր գումարը կամ դրա նկատմամբ հաշվարկված տոկոսադրույքները շատ կարևոր ցուցանիշ է ինչպես առանձին վերլուծության համար, այնպես էլ այլ վերլուծություններում որպես մուտքային ցուցանիշ կիրառելու տեսանկյունից։ Միևնույն ժամանակ դեֆոլտի դեպքում կորստի մեծության ցուցանիշը պատկերացում է տալիս վարկային պորտֆելի ապահովվածության մասին։


== Բազել 2-ի սպասվող կորուստների սահմանումը ==
Համաձայն Բազել 2-ի ներքին ռեյտինգավորման վրա հիմնված մոտեցման (IRB approach)` վարկային պորտֆելի կորուստները ներկայացվում են հետևյալ բանաձևի միջոցով` 
Պորտֆելի կորստի սպասվող մեծությունը (EL) հավասար է.
EL=PDxLGDxEAD, դրամական արտահայտությամբ 
կամ
EL%=PDxLGD, EAD–ի նկատմամբ տոկոսային արտահայտությամբ
Որտեղ,
(probability of default)- տվյալ ժամանակահատվածի համար դեֆոլտի հավանականություն (համաձայն բազելի - 1 տարի)։ Դեֆոլտ լինելու հավանականությունը դա այն վարկառուների միջին տոկոսային հարաբերակցությունն է, որոնք դեֆոլտ են լինում դիտարկվող ժամանակահատվածի ընթացքում։
(loss given default)- դեֆոլտի դեպքում կորստի մեծություն, վարկի դեֆոլտ լինելու դեպքում կորստի տոկոսային մեծությունը, որը չի վերականգնվի գրավի վաճառքի և այլ հնարավոր մուտքերի արդյունքում։
(exposure at default)- դա բանկի պորտֆելի ընդհանուր մեծությունն է, որն առկա է դեֆոլտի պահին։


== Վարկային ռիսկի գնահատման միջազգային փորձը ==
Տարբեր երկրներում վարկային ռիսկի գնահատման նպատակով կիրառվող մոդելները հիմնականում ունեն նույն կառուցվածքը և ենթադրում են վարկային ռիսկի վերը նշված հիմնական բաղադրատարրերի գնահատում կամ հաշվարկ։ Փոքր տարբերություններ առկա են միայն վարկային ռիսկի բացատրության համար ընտրված մակրոցուցանիշներում և մոդելների կառուցման համար կատարված ենթադրություններում։


== Գրականություն ==
An Explanatory Note on the Basel II IRB Risk Weight Functions, BIS, July 2005
Ղարամահմեդ

Ղարամահմեդ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Լյուդ Գլուսկին

Լյուդվիգ Էլիաս "Լյուդ" Գլուսկին (անգլ.՝ Ludwig Elias "Lud" Gluskin, դեկտեմբերի 16, 1898(1898-12-16), Ռուսաստան - հոկտեմբերի 13, 1989(1989-10-13), Փալմ Սպրինգս, Ռիվերսայդ շրջան, Կալիֆոռնիա, ԱՄՆ)), 20-րդ դարի ամերիկացի երաժիշտ, թմբկահար, երաժշտախմբերի ղեկավար


== Կենսագրություն ==
Լյուդվիգ Էլիաս Գլուսկինը ծնվել է 1899 թվականի հունվարի 4-ին, Մանհեթենում։ Նյույորքցի ատամնաբույժ Էլիաս Գլուսկինի և վերջինիս կնոջ՝ Ռոզա Էպշտայնի առաջնեկն էր (ծնողները Ամերիկա էին գաղթել Ռուսաստանից)։
1911-16 թվականներին Լյուդվիգը հաճախել է հանրային միջնակարգ դպրոցներ և DeWitt Clinton High School ավագ դպրոցը, որտեղ ծանոթացել է Ջիմի Դուրանտեի հետ, և միասին ստեղծել են դաշնամուրի ու թմբուկի համակցմամբ երաժշտախումբ, հանդես եկել դպրոցական միջոցառումների, մասնավոր հավաքույթների ժամանակ։
Գլուսկինը Փոլ Ուայթմենի երաժշտախմբի հետ համերգային շրջագայություն է կատարել Եվրոպայում, որից հետո մնացել է Ֆրանսիայում. այստեղ նրան 1927 թվականին առաջարկել են գլխավորել Playboys ջազային կոլեկտիվը։ Նրա ղեկավարությամբ այդ ոչ մեծ կոլեկտիվը մեկ-երկու տարում աճել է, ընդարձակվել, վերածվել ազդեցիկ մի համույթի, որի հետ Գլուսկինը Փարիզում ու Բեռլինում յոթ հարյուրից ավելի ձայնագրություններ է արել, հաճախակի համերգային շրջագայություններ կատարել Եվրոպայով։
Հիտլերի իշխանության գալուց հետո հրեական ծագում ունեցող Գլուսկինի համար դժվարացել է Կենտրոնական Եվրոպայում աշխատելը, և նա  վերադարձել է Ամերիկայի Միացյալ Նահանգներ։ Սկզբնական շրջանում պարային կոլեկտիվներ է ղեկավարել, աշխատել ռադիոյում՚: 1937 թվականին ստանձնել է CBS-ի երաժշտական հաղորդումների տնօրենի պաշտոնը, աշխատել է նաև Հոլիվուդում և նվագախումբ ղեկավարել բազմաթիվ ծրագրերում, այդ թվում՝ Campana Serenade-ում (1943-1944 թթ.), The Orson Welles Almanac-ում (1944)։
Միաժամանակ՝ այդ ընթացքում որպես երաժշտական մասի ղեկավար մասնակցել է մի շարք ֆիլմերի նկարահանումներին, ներառյալ The Bashful Bachelor («Ամաչկոտ ամուրին», 1942) և Friendly Enemies («Բարեկամ թշնամիներ», 1942) կինոնկարները։
1950-ական թվականների սկզբներին Գլուսկինը երաժշտություն է գրել The George Burns and Gracie Allen Show-ի համար։
Թոշակի անցնելուց հետո ապրել է Կալիֆոռնիա նահանգի Փալմ Սփրինգս քաղաքում։


== Ծանոթագրություններ ==


== Արտաքին հղումներ ==
Lud Gluskin Internet Movie Database կայքում
Բատիկյան

Բատիկյան, հայկական ազգանուն։


== Ազգանունը կրողներ ==
Անի Բատիկյան (1982), ջութակահարուհի։
Բագրատ Թեմիկի Բատիկյան (1948-2010), մաթեմատիկոս։
Բատիկ Ստեփանի Բատիկյան (1892-1920), բոլշևիկ–հեղափոխական։
Հրանտ Գևորգի Բատիկյան (1909-1983), կենսաբան-գենետիկ։
Ստեփան Թովմասի Բատիկյան (1864-1919), մանկավարժ։


== Տես նաև ==
Բադիկյան


== Ծանոթագրություններ ==
Բայսակինո

Բայսակինո (ռուս.՝ Байсакино, բաշկիրերեն՝ Байсаҡа), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 68 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռաշուտինո

Ռաշուտինո (ռուս.՝ Рашутино), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նոնա Աբրամյան

Նոնա Սարիբեկի Աբրամյան (հունվարի 30, 1982(1982-01-30)), ռուսական թատրոնի ու կինոյի դերասանուհի։


== Կենսագրություն ==
Նոնա Աբրամյանը ծնվել է 1982 թվականի հունվարի 30-ին։ 2002 թվականին ավարտել է Սանկտ Պետերբուրգի արհմիությունների հումանիտար համալսարանը՝ Սվետլանա Կրյուչկովայի դասարանը։
2002-2009 թվականներին աշխատել է Սվետլանա Կրյուչկովայի թատրոն-ստուդիայում։ 2011 թվականից աշխատում է Պրոկոպևսկի թատրոնում։
2005 թվականից նկարահանվում է կինոյում։


== Գործունեություն ==


=== Դերերը թատրոնում ===


==== Ս․ Կրյուչկովայի թատրոն-ստուդիա ====


==== Պրոկոպևսկի թատրոն ====


=== Դերերը կինոյում ===


== Մրցանակներ և պարգևներ ==
Թատերական գործիչների միության մրցանակ «Մանկական ներկայացում» անվանակարգում՝ Յուրի Կլավդիևի և Անատոլի Մոսկալենկոյի «Խոզուկը և Ծածանիկը» ներկայացման մեջ Ծածանիկի դերակատարման համար (2012)։


== Ծանոթագրություններ ==
Կազալմայոքո

Կազալմայոքո (իտալերեն՝ Casalmaiocco), կոմունա Իտալիայում, գտնվում է Լոմբարդիա մարզի Լոդի գավառում։
Բնակչությունը կազմում է՝ 2438 մարդ (2008 թվականի տվյալներով)։ Խտությունը կազմում է՝ 610 մարդ/կմ²։ Տարածքը՝ 4 կմ²։ Էլեկտրոնային փոստ՝ 26831։ հեռախոսային կոդ՝ (+39) 02։


== Ծանոթագրություններ ==
Անհայտ զինվորի հուշարձան (Տիրանա)

«Անհայտ զինվորի հուշարձան» (ալբ․՝ Ushtari i panjohur)՝ հուշարձան ի հիշատակ Երկրորդ համաշխարհային պատերազմի ժամանակ իտալացի զավթիչների դեմ պայքարում զոհված զինվորների։ Տեղակայված է Տիրանայի կենտրոնում՝ Ալբանիայի խորհրդարանի մոտ, Կապլան Փաշայի գերեզմանի հարևանությամբ։
Հուշարձանը տեղադրել են Ալբանիայի կոմունիստները։ Հուշարձանը իրենից ներկայացնում է բռունցքը և զենքը դեպի վեր պայքարի մարտնչող զինվորին։


== Ծանոթագրություններ ==
(8903) 1995 UB7

(8903) 1995 UB7, աստերոիդ աստերոիդների հիմնական գոտում։ Հայտնաբերվել է 1995 թվականի հոկտեմբերի 26-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,605871 ա. մ., առավելագույնը մոտենում է 2,1983 ա. մ. հեռավորության վրա և հեռանում 3,0135 ա. մ.։ Արեգակի շուրջ մեկ ամբողջական պտույտ է կատարում 1536,48 երկրային օրվա ընթացքում, իր ուղեծրով շարժվելով միջինում 0,234301 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8903) 1995 UB7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օդափոխման համակարգերը պաշտպանական կառույցներում

Օդափոխման համակարգերը պաշտպանական կառույցներում
Մասսայական խոցման ժամանակակից միջոցների կիրառման կամ ռադիոակտիվ արտանետման ժամանակ մեծ է հավանականությունը դրսի վարակված օդի ներթափանցումը ապաստարան: Այդ իսկ պատճառով ապաստարանը պետք է ունենա օդափոխման համակարգ, որը սովորաբար իրականացվում է 3 ռեժիմով`
1.    Մաքուր օդափոխություն
2.    Օդազտում
3.    Օդի վերարտադրում(ռեգեներացիա)
1-ին ռեժիմի ժամանակ օդը մաքրվում է միայն փոշու մասնիկներից`  հակափոշային (յուղային) զտիչների օգնությամբ, 2-րդ ռեժիմի ժամանակ օդը մաքրվում է թունավոր նյութերից և գազերից`ածխածնի օքսիդից(կլանող զտիչների օգնությամբ),      3-րդ ռեժիմը նախատեսվում է գազերի ուժեղ արտահոսքի, խոշոր հրդեհների, քիմիական վարակի, ջրհեղեղների հնարավոր վտանգների դեպքերում և ատոմակայանի շրջակայքում իրավիճակի սրման ժամանակ: Օդափոխման համակարգը նախատեսված է աշխատելու 48 ժամ` 1-ին ռեժիմի, 12 ժամ` 2-րդ ռեժիմի և 6 ժամ` 3-րդ ռեժիմի դեպքում, որտեղ թթվածնի և ածխաթթու գազի պարունակությունները համապատասխանաբար պետք է լինեն` 1 ռեժիմում 19-20%(Օ2) և 1%(CO2), 2 –րդ ռեժիմում` 19%(Օ2) և 2%(CO2), 3-րդ ռեժիմում 18-19%(Օ2) և 3%(CO2): Պաշտպանական կառույցներում օդափոխանակման ռեժիմներն  իրականացվում են հատուկ զտիչների (ֆիլտրերի) օգնությամբ, որոնց արտադրողականությունները, կախված ՊԿ–ի տարողությունից, լինում են տարբեր: Այսպես, օրինակ` բջջային յուղային զտիչի արտադրողականությունը, որի գաբարիտային չափերն են 520x520x100 մմ, իսկ ցանցերի թիվը 18, ժամում կազմում է 1500մ3, աէրոդինամիկական դիմադրությունը 12 մմ ջրի սյուն, մաքրման գործակիցը փոշուց`(10 միկրոնի սահմաններում), կազմում է 97%: Մյուս օդազտիչը ФП-100-ը մեկ ժամում կարող է զտել 100 մ3, իսկ ФП-300–ը` 300 մ3 օդ: Մտնող օդատար խողովակների տրամաչափերը լինում են 100-125 մմ:
Օդափոխման 3 ռեժիմներն էլ իրականացվում են էլեկտրական էներգիայի շնորհիվ, իսկ հոսանքի բացակայության դեպքում առաջին երկուսն աշխատում են տեղական հանգույցի շնորհիվ: Ժամանակակից ապաստարաններում տեղադրվում են հակապայթուցիկ սարքեր` թիթեղավոր տիպի փոքրածավալ պաշտպանող սեկցիա: Օդատարները սովորաբար պատրաստում են ցինկապատ մետաղից: Ներմուծվող օդի քանակությունը կախված է դրսի օդի ջերմաստիճանից և տատանվում է 8÷13 մ3/ժամ մեկ մարդու համար: Անհրաժեշտության դեպքում այն սառեցվում է ջրային հովացման համակարգերի կամ սառույցի օգնությամբ: Որպես օդամաքրման միջոց կարող են օգտագործվել նաև ավազը, խճաքարը, և այլն:
Բժշկական բաժակներ

Բժշկական բաժակներ, օգտագործվում են կրծքավանդակի օրգանների (բրոնխներ, թոքեր, կրծքամիզ) բորբոքումների դեպքում, բժշկի նշանակմամբ։
Բաժակները մաշկի վրա առաջացնում են ժամանակավոր կարմրություն և թեթևակի արյունազեղում, որը ներքին օրգանների վրա ունենում է ռեֆլեքսային դրական ազդեցություն։ Դրա հետևանքով արագանում է արյան և ավշի շրջանառությունը, բարելավվում են հյուսվածքների սնուցումը և դիմադրողականությունը, բորբոքային օջախներն արագ են ներծծվում։


== Կիրառում ==
Բաժակները սովորաբար դնում են իրանի մկանային և ճարպային շերտերով հարուստ մասերում, որտեղ չկան ոսկրային ցցվածքներ (ենթաանրակային, ենթաթիակային և միջթիակային, գոտկային շրջաններում)։ Միաժամանակ կարելի է դնել 5-10 բաժակ։
Այրվածքներից և բաժակի եզրից օդի ներթափանցումից խուսափելու համար սկզբում մաքուր և անվնաս մաշկին վազելին են քսում, այնուհետև նախապես ունելուն փաթաթած սպիրտով թրջած բամբակը վառում են, մտցնում բաժակի մեջ, այն տաքացնելով դուրս են մղում օդը, և բաժակն ամբողջ շրջագծով արագ դնում մաշկին։
Անբավարար տաքացված բաժակները մաշկին չեն կպչում։ Բաժակի ներսում մաշկը ուռչում է 1-3 սմ դառնում վարդագույն կամ կարմիր։ Բաժակները թողնում են 10-15 ր՝ հիվանդին ծածկելով վերմակով։
Բաժակները հանելիս, որպեսզի ցավ չպատճառեն, մի ձեռքով այն թեթևակի թեքում են, իսկ մյուս ձեռքի մատներով հակառակ եզրից մաշկը սեղմում, որի հետևանքով օդը ներթափանցում է բաժակի ներսը, և այն հեշտությամբ պոկվում է։ Բաժակները երկար թողնելիս մաշկի վրա առաջանում են ոչ միայն կարմիր բծեր, այլև վարդագույն, թափանցիկ հեղուկով լցված բշտեր։ Ցանկալի է, որ բուժարարողությունը կատարի բուժաշխատողը։ Այն պետք է զգույշ կատարել, որպեսզի տաք սպիրտի կաթիլը կամ բաժակի տաք եզրերը մաշկի այրվածքներ չառաջացնեն։


== Արտաքին հղումներ ==
Cupping Directory Archived 2016-09-26 at the Wayback Machine. (անգլ.)
The efficacy of wet-cupping in the treatment of tension and migraine headache. (անգլ.)
Traditional Cupping Film Archived 2017-06-05 at the Wayback Machine. (անգլ.)
British Cupping Society website (անգլ.)
Cupping online journal Archived 2013-11-13 at the Wayback Machine. (անգլ.)
20 лучших песен. Хрестоматия. Версия 1.1

20 Լավագույն երգերը (ռուս.՝ 20 Лучших Песен. Хрестоматия. Версия 1.1), «Аквариум» խմբի երգը, թողարկվել է 1999 թվականին։ Նրանում տեղ են գտել «Եռանկյունի», «Էլեկտրականություն (Ակվարիում խմբի ալբոմ), «Տաբու», «Ակուստիկա (Ակվարում խմբի ալբոմ)», «Արծաթե օր», «Դեկտեմբերի երեխաներ» և «10 հարված» ալբոմների երգերը։


== Երգացանկ ==
Երգ և տեքստ - Բորիս Գրեբենշիկով,

Десять стрел (Յու. Դիշլով, Բ. Գրեբենշիկով)
Иванов
Моей звезде
Держаться корней
Пепел
Пустые места
Вавилон
Сидя на красивом холме
Двигаться дальше
Небо становится ближе
Электричество
Сны о чём-то большем
Кад Годдо
Она может двигать
212-85-06
Стучаться в двери травы
Город (Ֆ. դը Միլանո - Անրի Վոլոխովսկի, Ալեքսեյ Խվոստենկո)
Марина
Death of King Arthur (Ա. Ռոմանով - Տ. Մելորի)
Корнелий Шнапс


== Ծանոթագրություններ ==
Գլուբոկոե (գյուղ, Բերեզանկայի շրջան)

Անվան այլ կիրառումների համար տե՛ս՝ ԳլուբոկոեԳլուբոկոե (ուկրաիներեն՝ Глибоке), գյուղ Ուկրաինայի Նիկոլաևի մարզի Բերեզանկայի շրջանում։
2001 թվականի տվյալներով Գլուբոկոե գյուղում բնակվում էր 8 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուշ ժամադրություններ

«Ուշ ժամադրություններ» (ռուս.՝ «Поздние свидания»), խորհրդային մելոդրամա, որը նկարահանել է ռեժիսոր Վլադիմիր Գրիգորևը։ Էկրան է բարձրացել 1980 թվականին։


== Սյուժեն ==
Վերան, գյուղից տեղափոխվելով Լենինգրադ, բարձրագույն կրթություն է ստացել, պաշտպանել ատենախոսություն։ Նա կառուցել և կահավորել է կոոպերատիվ բնակարան։ Նրան չի հաջողվել միայն հասնել ընտանեկան երջանկության։ Բայց ահա Վերան հանդիպում է Նիկոլայ Երեմեևիչին, և սիրում են միմյանց երկու ոչ երիտասարդ մարդիկ։ Նիկոլայ Երեմեևիչը հանուն Վերայի զոհաբերում է իր ընտանիքը, իսկ Վերան հանուն նրա՝ իր համար սովորական ազատությունը։ Սակայն պարզվում է, որ համատեղ կյանքն այնքան էլ հեշտ չէ, և Վերան ու Նիկոլայ Երեմեևիչը չեն կարողանում հարմարվել միմյանց։


== Դերերում ==
Լարիսա Մալևաննայա – Վերա Իվանովնա
Յուրի Պլատոնով – Նիկոլայ Երեմեևիչ
Եկատերինա Վասիլևա – Վարվառա Սեմյոնովնա
Սերգեյ Նիկոնենկո – Կուկուշկին
Ալինա Օլխովա – Աննա Իվանովնա, Նիկոլայ Երեմեևիչի կինը
Ալեքսանդր Չաբան – Միշա, Նիկոլայ Երեմեևիչի որդին
Գալինա Շչեպետնովա – Լենա
Օլեգ Պալմով – Մակարով


== Դրվագներում ==
Վիկտոր Գոգոլև – ատենախոսական խորհրդի նախագահ
Պյոտր Գորին – Սեմյոն Պետրովիչ (դերը հնչյունավորել է Ի. Եֆիմովը)
Վլադիմիր Կարպենկո
Վալերի Օլշանսկի
Թամարա Սերովա – գնչուհի
Լ. Սիրոտյուկ
Զոյա Սոկոլովա – Լենայի մայրը
Բորիս Ուլիտին – տղամարդ հուղարկավորության ժամանակ
Պյոտր Շելոխոնով – Լենայի հայրը


== Նկարահանող խումբ ==
Սցենարի հեղինակներ՝ Եվգենի Գաբրիլովիչ, Ալեքսեյ Գաբրիլովիչ
Ռեժիսոր՝ Վլադիմիր Գրիգորև
Օպերատոր՝ Վալերի Միրոնով
Նկարիչ՝ Ալեքսեյ Ֆեդոտով
Կոմպոզիտոր՝ Վադիմ Բիբերգան


== Փաստեր ==
Գնչուհու հետ դրվագը նկարահանվել է Յուրևեց քաղաքում (Իվանովոյի  մարզում)՝ գետի նավահանգստի ֆոնին։


== Ծանոթագրություններ ==


== Արտաքին հղումներ ==
«Ուշ ժամադրություններ»(անգլ.) ֆիլմը Internet Movie Database կայքում
Ակտեուս

Ակտեուս (հին հունարեն՝ Ἀκταῖος)-հին հունական դիցաբանության կերպար։ Ատտիկայում առաջին արքան։ Եղել է Ֆորբանտի ժամանակորդը։Ագլավարայի հայրը, Կեկրոպսի աները։ Հին ժամանակներում Ատտիկան կոչվել է Ակտա и Ակտիկա։ Միկենյան տեքստերում հանդիպում է a-ka-ta-jo անվանումը (ենթադրաբար Ակտեուս)։
Ակտեուսի անունը նաև կրել է Տելամոնի հայրը (Ֆերիկիդի տարբերակով)։


== Ծանոթագրություններ ==
Young, Wild & Free

Young, Wild & Free, ամերիկացի ռեփերներ Snoop Dogg-ի և Wiz Khalifa-ի երգը Բրունո Մարսի մասնակցությամբ։ Սինգլը թողարկվել է 2011 թվականի հոկտեմբերի 11-ին ԱՄՆ-ում (թվային ներբեռնում)։ Առաջին շաբաթում վաճառվել է 159000 թվային օրինակ։ Billboard Hot 100 հիթ-շքերթում ընդգրկվել է 10-րդ, իսկ կանադական Canadian Hot 100 հիթ-շքերթում՝ 44-րդ հորիզոնականում։ Երգը 2013 թվականի փետրվարին Գրեմմիի ներկայացվել է տարվա լավագույն ռեփ-ստեղծագործություն անվանակարգում։


== Տեսահոլովակ ==
Տեսահոլովակը նկարահանվել է փետրվարին Պոմոնայում (Կալիֆոռնիա)։ Պրեմիերան կայացել է 2012 թվականի փետրվարի 23-ին։ Բրունո Մարսը տեսահոլովակում չի երևում։


== Առևտրական հաջողություններ ==
Առաջին շաբաթվա ընթացքում վաճառվել է 159000 թվային օրինակ։ Ամերիկյան Billboard Hot 100 հիթ-շքերթում առաջին շաբաթում զբաղեցրել է 10-րդ, իսկ կանադական Canadian Hot 100 հիթ-շքերթում՝ 44-րդ հորիզոնականը։ Երգը Billboard Hot 100 հիթ-շքերթում հասել է 7-րդ հորիզոնականին։ 2012 թվականի սեպտեմբերին սինգլը վաճառվել է 3211000 թվային օրինակով։


== Երգացանկ ==


== Հիթ-շքերթներ ==


== Թողարկման պատմություն ==


== Ծանոթագրություններ ==
Ապաստովսկի շրջան

Ապաստովսկի շրջան (ռուս.՝ Апастовский район, թաթ.՝ Апас районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Ապաստովո։


== Աշխարհագրություն ==
Շրջանի տարածքի մակերեսը կազմում է 1047,5 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 22264 մարդ։ Բնակչության խտությունը կազմում էր 21,25 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դարակ (Բայազետի գավառ)

Անվան այլ կիրառումների համար տե՛ս՝ Դարակ (այլ կիրառումներ)Դարակ, գյուղ, ավան Արևմտյան Հայաստանում, Էրզրումի վիլայեթի Բայազետի գավառում։ Գտնվում էր Դարակ գետի ափին։


== Պատմություն ==
Գյուղն ավերվել է 1915 թվականի Մեծ եղեռնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սվերդլովսկի (Կրասնոդարի երկրամաս)

Անվան այլ կիրառումների համար տե՛ս՝ ՍվերդլովսկիՍվերդլովսկի (ռուս.՝ Свердловский), խուտոր Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 263 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոմբաթ (գետահովիտ)

Անվան այլ կիրառումների համար տե՛ս՝ Դոմբաթ (այլ կիրառումներ)Դոմբաթ, գետահովիտ հայկական լեռնաշխարհում, Արաքսի աջակողմյան վտակ Ներքին Կարասուի աջ օժանդակ Դոմբաթ գետի երկու ափերին, Փոքր Մասիսից մոտ 7 կմ հարավարևմուտք։ Նեղ շերտով ձգվում է 7-8 կմ՝ հարավարևմուտքից հյուսիսարևելք։ Լանդշաֆտը չոր տափաստանային է։ Ռուսերեն տարադարձությամբ՝ Դոմբատ (ռուս.՝ Домбат)։


== Ծանոթագրություններ ==
Ռոբերտ Արմստրոնգ

Ռոբերտ Արմստրոնգ (անգլ.՝ Robert William Armstrong, նոյեմբերի 20, 1890(1890-11-20), Սագինո, Միչիգան, ԱՄՆ - ապրիլի 20, 1973(1973-04-20), Սանտա Մոնիկա, Կալիֆոռնիա, ԱՄՆ), ամերիկացի դերասան, առավել հայտնի է դարձել «Քինգ-Քոնգ» և «Քոնգի որդին» (1933) ֆիլմերում կատարելով Կառլ Դենհեմի դերը։


== Կենսագրություն ==
Ռոբերտ Ուիլյամ Արմստրոնգը ծնվել է 1890 թվականին Միչիգան նահանգի Սագինո քաղաքում։ Տասներկու տարեկանում տեղափոխվել է Սիեթլ։ Վաշինգտոնի համալսարանում սովորելու տարիներին սկսեց գրել թատերական սցենարներ, ու նաև մասնակցել ներկայացումների։ Առաջին համաշխարհային պատերազմի ժամանակ ծառայել է ԱՄՆ-ի բանակում։ 1926 թվականին սկսել է մասնակցել լոնդոնյան թատրոնների ներկայացումներին։ 1927 թվականից նկարահանվել է ֆիլմում, իսկ առաջին նկարը եղել է Շարլ Պատեի «The Main Event» համր ֆիլմը։

1933 թվականին Արմստրոնգը խաղացել է մշակութային «Քինգ-Քոնգ» և «Քոնգի որդին» նկարներում, կատարելով գլխավոր դերերից մեկը։ Արմստրոնգի կերպարի նախատիպը, համարձակ և նպատակասլաց ռեժիսոր Կառլ Դենհեմը, դարձավ Մերիան Կուպերի ֆիլմի պրոդյուսերը։ Կուպերի, «Քինգ-Քոնգ»-ի պրոդյուսերը, հետ ունեցած արտաքին նմանության պատճառով Արմստրոնգը նկարահանվել է պրոդյուսերի ևս մի քանի ֆիլմի դերերում, որոնք հիմնված են եղել հենց Կուպերի անհատականություն վրա։ 1930-ականների և 1940-ականներին Արմստրոնգը ակտիվորեն նկարահանվել է շատ ֆիլմերում, նրա ֆիլմագրությունը պարունակում է ավելի քան 100 նկար։
1949 թվականին հեղինակների և պրոդյուսերների կոլեկտիվը, որոնք ավելի շուտ նկարահանել են «Քինգ-Քոնգ»-ը, նկարահանեց ուրիշ արկածային ֆիլմ հսկայան գորիլայի մասին, «Հրաշագործ Ջո Յանգ»-ը, որտեղ Արմստրոնգը կատարեց գլխավոր դերը։
Արմստրոնգը ակտիվորեն նկարահանվել է մինչև 1960-ական թվականների սկիզբը, իսկ 1963 թվականին արդեն գնաց թոշակի։ 1973 թվականի ապրիլի 20-ին Արմստրոնգը 82 տարեկան հասակում, Սանտա Մոնիկայում գտնվող իր տանը մահացավ։ Թաղված է Լոս Անջելեսի Վեստվուդյան գերեզմանատանը։


== Ընտրված ֆիլմագրություն ==


== Ծանոթագրություններ ==


== Արտաքին հղումներ ==
Ռոբերտ Արմստրոնգ Internet Movie Database կայքում
Ռոբերտ Արմստրոնգ allmovie.com կայքում
Ռոբերտ Արմստրոնգ ibdb.com կայքում
Ռոբերտ Արմստրոնգ virtual-history.com կայքում։
Բալահովիտ

Անվան այլ կիրառումների համար տե՛ս՝ Բալահովիտ (այլ կիրառումներ)Բալահովիտ, Արշամաշատ, Բալաբիտենա, Բալաբիտենե, Բալախահովիտ, Բալախոհովիտ, Բալախոյվիտ, Բալախովիտ, Բալահովիտք, Բալավիտենա, Բալավիտենե, Բալիձոր, Բալիոբիտա, Բալիսբիգա, Բալիսբիտա, Բալովիտենա, Բալու, Բալու Հովիտ, Բաղախոհովիտ, Բաղահովիտ, Բաղահովիտք, Բալիբիթենե, Բալաբիտենե, Բալիբետինե, Խոզան, Խոզանա գավառ, Խոզնա գավառ, Պալու, գավառ Մեծ Հայքի Չորրորդ Հայք աշխարհում։ Տարածվում էր Արածանի գետի ստորին հոսանքի շրջանում, նրա աջակողմյան վտակ Պաղին (Փերի) գետի միախառնման շրջանում։ Հարավում սահմանակից էր Պաղնատուն, արևմուտքում՝ Խորձյան գավառներին։


== Պատմություն ==
377-378 թվականներին Բալահովիտը հռոմեացիները միացրել են Հաշտյանք գավառի հետ։ 6-րդ դարում բյուզանդական տիրապետության ժամանակ սրանք երկուսն էլ մտնում էին Նախարարական (կամ Սատրապական) Հայաստանի մեջ և համարվում էին ինքնավար իշխանություններ կամ պարզապես ժողովուրդներ՝ Բալաբիտենե կամ Բալաբիտենա անվամբ։
Հուստինիանոս Ա կայսեր ժամանակ, երբ կազմվեցին Առաջին, Երկրորդ, Երրորդ, Չորրորդ Հայքերը, Բալահովիտը մտցվեց վերջինիս մեջ և կենտրոնը Բալուի փոխարեն դարձավ Մարտիրոպոլիսը (Տիգրանակերտ)։
Հռոմեական պատմիչ Պոլիբիոսը (Մ․թ․ա․ 3-2-րդ դարեր) Բալահովիտն անվանում է «գեղեցիկ դաշտ»։ Ունի հարթ մակերևույթ, արգավանդ հողեր, համապատասխանում է գեռագայի Խարբերդի նահանգի Բալուի գավառակին։
1562 թվականին, գուցե և դրանից առաջ էլ Բալահովիտն ուներ իր առանձին հայկական եկեղեցական առաջնորդարանը։ Անգլիացի Ռենդել Հարրիսի տվյալներով՝ 1895 թվականին հայկական կոտորածների ժամանակ գավառի 43 հայաբնակ գյուղերում կողոպտվել է 2059 տուն, որից 755-ը՝ հրդեհի ճարակ է դարձել, ավերվել է 44 եկեղեցի։ Բալահովիտի հայերը արտաքսվել են իրենց հայրենիքից 1915-1918 թվականներին։


== Հիշատակություններ ==
Նիկողայոս Ադոնցը Բալահովիտը նույնացնում է Ուրարտուի Սուխմի, որը հիշատակվում է ասորեստանյան արձանագրություններում, իսկ ուրիշները՝ խեթական աղբյուրներում հանդիպող Պալապալշչա երկրամասերի հետ։


== Տես նաև ==
Ծոփք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Սերապիս

Սերապիս, Սարապիս (հունարեն՝ Σέραπις), պտղաբերության, բնության տարերային ուժերի, ինչպես նաև անդրշիրիմյան աշխարհի աստվածը հելլենիստական Եգիպտոսում։
Եգիպտացի քուրմ Սանեթոնի և աթենացի քուրմ Տիմոթեոսի գործակցությամբ Սերապիսի պաշտամունքը մտցրել է Պտղոմեոս I Սոտեր թագավորը (մ․թ․ա․ 305-283)՝ կրոն, հիմքի վրա Եգիպտոսի բնիկներին և հույն գաղութարարներին մերձեցնելու նպատակով։ Բայց Սերապիսի պաշտամունքը տարածվել է գերազանցապես հունական, (հետագայում՝ հռոմեական) միջավայրում։ Սերապիսի կերպարում միավորվել են եգիպտական աստվածներ Օսիրիսի և Ապիսի (սկզբում հնչել է Օսարապիս) պաշտամունքային գծերը։ Սերապիսին վերագրվել են նաև ջրային ոգու և հեղեղումների (այդ հատկանիշով նմանվել է Պոսիդոնին և նրա պատկերը զետեղել են նավերի պռուկին), ինչպես նաև արևի աստծո (Ապոլլոնի) հարագործություններ։ Սերապիսը դիտվել է նաև իբրև ապագայի իմաստուն գուշակ, հիվանդություններ ամոքող, դժբախտ պատահարներից փրկող ոգի։ Հաճախ նույնացվել է նաև Զևսին։ Սերապիսը պատկերվել է միջին տարիքի, առնացի կերպարանքով, հունական զգեստով, խիտ մազերով ու մորուքով, գլխին՝ պտուղներով լեցուն զամբյուղ։
Բեյջուր (առվակ)

Բեյջուր, առվակ Ճորոխի ավազանում, աջից միախառնվում է Ճորոխին, նրա ստորին հոսանքի շրջանում՝ Արդվին քաղաքի մոտակայքում։


== Ծանոթագրություններ ==
Օքսնարդ

Օքսնարդ (անգլ.՝ Oxnard), քաղաք ԱՄՆ-ի Կալիֆորնիա նահանգի Վենտուրա շրջանում: Համաձայն 2007 թվականի մարդահամարի տվյալների՝ ունի 192.997 բնակիչ:


== Պատմություն ==
Մինչև սպիտակամորթ բնակիչների հայտնվելը ժամանակակից Օքսնարդի տարածքում բնակվում էր հնդկացիական չումաշի ցեղը: Առաջին եվրոպացին, որ ոտք է դրել այս կողմերում, իսպանացի կոնկիստադոր Խուան Ռոդրիգես Կաբրիլյոն է (1542): Կաբրիլյոյի և տեղի բնակիչների միջև զինված ընդհարում է եղել, որի ժամանակ Կաբրիլյոն մահացու վիրավորվել է: Հետագայում` իսպանական գաղութատիրական շրջանում, ներկայիս Օքսնարդի տարածքը տրվել է սուրբ Բուենավետուրայի միսիոներական կազմակերպությանը:
1897 թվականին տեղի ռանչոյի սեփականատերերը` Ալբերտ Մոլհարդտը և Յոհանես Բորչարդը, որոշում են շաքարի արտադրություն կազմակերպել: Նրանց համաձայնությամբ Հենրի Օքսնարդը և նրա երեք եղբայրները կառուցում են շաքարի ճակնդեղի մշակման գործարան, որտեղ աշխատում էին միայն ամերիկացիներ, ինչպես նաև Չինաստանից, Ճապոնիայից և Մեքսիկայից արտագաղթածներ:
Արտադրությունն աստիճանաբար ընդարձակվում էր, բնակիչներն էլ սկսում են աճեցնել  գարի և լոբազգիներ: Քաղաքի հիմնումից ոչ շատ ժամանակ անց` 1903 թվականին, քաղաքում բացվում են ռեստորաններ, սալոններ: Նույն թվականին քաղաքում ստեղծվում է տեղի ոստիկանությունը: 1907 թվականին բացվում է քաղաքային առաջին հանրային գրադարանը: Գրադարանի շենքը ներկայում պատմության հուշարձան է համարվում:
Քաղաքն արագ սկսել է զարգանալ Երկրորդ համաշխարհային պատերազմի ժամանակ. Օքսնարդի տարածքում կառուցվում են ռազմածովային բազաներ: Պատերազմի ավարտից հետո քաղաքում սկսում են զարգանալ էլեկտրոնային, աերոտիեզերական և արդյունաբերական այլ ճյուղեր:


== Աշխարհագրություն ==
Քաղաքը գտնվում է Խաղաղ օվկիանոսի ափին: Քաղաքի շրջակա հողերը բարեբեր են: Առվակների, ճահիճների, ափերի հետ տարածքը ներառում է անտառային ֆիտոցենոզ: Այստեղ աճում են հազվագյուտ, անհետացող բուսատեսակներ:


== Կլիմա ==


== Տնտեսություն և կյանքի մակարդակ ==

Քաղաքը տնտեսապես զարգացած է` շնորհիվ մի քանի գործոնների: Այստեղ իր դերն է խաղում Օքսնարդի աշխարհագրական դիրքը. այն գտնվում է տնտեսական ու արդյունաբերական այնպիսի խոշոր կենտրոնի մոտ, ինչպիսին է Լոս Անջելեսը: Քաղաքը մոտ է Խաղաղ օվկիանոսին. քաղաքում կա խոշոր նավահանգիստ: Օքսնարդում լավ զարգացած են տնտեսական, արդյունաբերական և գիտության այնպիսի ճյուղեր, ինչպիսիք են բիոտեխնոլոգիան, առողջապահությունը, կրթությունը, ագրոարդյունաբերությունը: Օքսնարդում կյանքի մակարդակը բարձր է: Օքսնարդում կյանքի մակարդակը 2009 թվականին միջինամերիկյան ցուցանիշի նկատմամբ 120 % է:


== Ծանոթագրություններ ==


== Գրականություն ==
Jeffrey Wayne Maulhardt. Oxnard: 1867-1940. — Arcadia Publishing, 2004. — (Images of America). — ISBN 0-7385-2930-3


== Արտաքին հղումներ ==
Պաշտոնական կայք
Լիմալա

Լիմալա (էստ․՝ Lõmala), գյուղ Էստոնիայի Սաարեմաա նահանգի Սալմե շրջանում։
2011 թվականի տվյալներով գյուղում բնակվում էր 39 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կիննու (գյուղ, Կուուսալու շրջան)

Անվան այլ կիրառումների համար տե՛ս՝ ԿիննուԿիննու (էստ․՝ Kõnnu), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 89 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Aphodius foetens

Aphodius foetens (լատ.), թերթաբեղիկավոր բզեզ, մտնում է աֆոդինների ենթաընտանիքի մեջ։


== Նկարագիր ==
Իամգոյի երկարությունը 6-8մմ է։ Փորիկը, սրունքները և թաթիկները կարմիր են։ Բզեզները բնութագրվում են հետևյալ հատկանիշով՝

հետևի կողմերի նախակուրծքերը բութ են։


== Ծանոթագրություններ ==
Բալազուկ

Բալազուկ (ֆր.՝ Balazuc), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2010 թվականի դրությամբ կազմում է 341 մարդ, բնակչության խտությունը` 18.04 մարդ/կմ²։ Բնակավայրը զբաղեցնում է 18.9 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Լիոն քաղաքից` 145 կմ հարավ, Պրիվա քաղաքից` 31 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 198 աշխատունակ (15-64 տարեկան) բնակիչ, որոնցից ակտիվ էին 130-ը, իսկ ոչ ակտիվները` 68։ Ակտիվության ցուցանիշը կազմում է 65,7 %։ 130 աշխատունակ մարդկանցից աշխատել է 109 անձ (57 տղամարդ և 52 կին)։ Գործազուրկ են եղել 21 անձ (7 տղամարդ և 14 կին)։ 68 անաշխատունակներից 15-ը եղել են աշակերտներ կամ ուսանողներ, 36-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վինչենցո Չերուլի

Վինչենցո Չերուլի (իտալերեն՝ Vincenzo Cerulli, Ծնվ.՝ 20 ապրիլի 1859, Տերամո, Աբրուցո, Երկու Սիցիլիաների թագավորություն - Մահ.՝ 31 մայիսի 1927, Մերատե, Լեկկո, Իտալիայի թագավորություն), իտալացի աստղագետ և մաթեմատիկոս, աշխատել է Կոլուրանիա-Տերամոյի աստղադիտարանում։


== Կենսագրություն ==
Ավարտել է Հռոմի համալսարանի ֆիզիկայի ֆակուլտետը 1881 թվականին, որից հետո չորս տարի վերապատրաստվել է Բոննի և Բեռլինի աստղադիտարաններում։ Իտալիա վերադառնալուց հետո աշխատել է Կոլեջո Ռոմանո աստղադիտարանում որպես կամավոր, որտեղ նա Էլիա Միլոզեվիչի հետ կազմել է 1291 աստղերի կատալոգ։
1890 թվականին Տերամոյում հիմնել է մասնավոր աստղադիտարան, որը անվանել է «Կոլուրանիա աստղադիտարան»։ Աստղադիտարանը զինված էր Կուկի 40-սմ ապերտուրայով ռեֆրակտորով։
Չերուլին ողջ կյանքի ընթացքում այս աստղադիտարանում կատարել է դիտարկումներ։ Դիտարկել է կրկնակի աստղեր և աստերոիդներ, զբաղվել է մոլորակների ուղեծրերի հաշվարկներով, հաստատել է Վեներայի իր առանցքի շուրջ պտույտի ցածր արագությունը։ Առաջիններից էր, որ աստղագիտական դիտարկումններում սկսեց կիրառել լուսանկարչությունը։
Ակտիվորեն կատարում էր Մարսի դիտարկումներ և եղել է Մարսի ջրանցքների հիպխոթեզի հակառակորդ, համարելով դրանք օպտիկական պատրանք։ Չերուլին եղել է բազմաթից աստղագիտական միությունների անդամ և Իտալական աստղագիտական միության նախագահ։
Չերուլիի պատվին են անվանվել խառնարան Մարսի վրա և աստերոիդներից մեկը՝ (366) Վինչենտինան։


== Ծանոթագրություններ ==


== Արտաքին հղումներ ==


== Գրականություն ==
Marte nel 1896-97, con tre tavole, Collurania, Teramo, 1898.
Nuove osservazioni di Marte. Saggio di una interpreatazione ottica delle sensazioni aeroscopiche, Roma, Unione tip. coop., 1900.
Proposta di un catalogo stellare intieramente fondato sulla fotografia, in «Memorie della società degli Spettroscopisiti italiani», Roma, vol. XXXVI, 1907.
Մաշադի Հաջիլար

Մաշադի Հաջիլար, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1907-1908 թվականներին գյուղն ունեցել է 196 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Բզեզներ

Բզեզներ (լատ.՝ Coleoptera) կամ կարծրաթևեր, միջատների ամենամեծ կարգը։ Հայտնի է 400.000 տեսակ, որոնցից մոտ 5000-ը հանդիպում է նաև Հայաստանում։


== Արտաքին կառուցվածք ==
Վերնաթևերը կարծր են, սովորաբար՝ ուռուցիկ, ծառայում են մարմինը պաշտպանելու համար։ Ներքևի թևերը բարակ են, ջղավորված, ապահովում են թռիչքը։ Բերանի օրգանները ծամող են, հազվադեպ՝ ծծող։ Ունեն մի քանի հատվածներից բաղկացած շոշափուկներ։ Աչքերը բարդ են, շատ մեծ, հազվադեպ՝ կույր։ Բեղիկները 11-հատվածանի են, թաթերը՝ 3-5։ Բաժանասեռ են՝ լրիվ կերպարանափոխությամբ, ձվածին, հազվադեպ՝ կենդանածին։
Հաճախ կարծում են, թե բզեզները միայն սև են։ Իրոք, սև բզեզներ շատ կան, բայց կան նաև կարմիր, կապույտ, երկնագույն, կանաչ, դեղին և, նույնիսկ, արծաթագույն ու ոսկեգույն բզեզներ։ Կան մեծ՝ մինչև 15 սմ երկարությամբ բզեզներ, կան և շատ փոքրիկները, որոնց կարելի է զննել միայն խոշորացույցով։ Բզեզների կարելի է հանդիպել ամենուր՝ օդում, ջրում, հողում, քարայրերում։ Բզեզները միմյանցից տարբերվում են ոչ միայն չափերով ու գույնով, այլև ապրելակերպով ու վարքով։ Մեծամասնությունը գիշատիչ է, մի մասը սնվում է բույսերով, որոշները՝ սնկերով։
Բզեզների ընդհանուր հատկանիշներից է թևերի համանման կառուցվածքը։ Վերնաթևերը կարծր են (այստեղից՝ կարծրաթևներ անվանումը), ծածկում են բզեզի ներքին թևերը և փափուկ փորիկը։ Թռիչքի ժամանակ վերնաթևերը բարձրանում են՝ տեղ տալով ներքին թևերին։ Ներքևի թևերը նուրբ են, ջղավորված, թափանցիկ։ Դրանք թռչելու համար են։ Երբեմն հանդիպում են ներքին չզարգացած թևերով բզեզներ, որոնք չեն կարողանում թռչել։ Սովորաբար լավ են նկատվում բզեզների վերնաթևերը։ Բզեզներն ունեն մի քանի հատվածից բաղկացած շոշափուկներ։ Աչքերը շատ մեծ են, հազվադեպ՝ կույր։


== Բազմացում և զարգացում ==

Բզեզները բազմանում են ձվադրությամբ, հազվադեպ կենդանածին են։ Տարեկան տալիս են 1 կամ մի քանի սերունդ։ Շատ տեսակներ խնամում են նորածին սերնդին։
Կուսածնությունը բնորոշ է 4 ընտանիքների։ Բ-ի մեջ մակաբուծականությունը հազվադեպ է։ Մեծամասնությանը հատուկ է արտաքին մարսողությունը. կերը մարսվում է դրսում՝ թքի հետ արտազատված ֆերմենտների օգնությամբ, ապա ներծծվում։ Շատ տեսակների բնորոշ է խնամքը սերնդի նկատմամբ։ Լուսատտիկ բզեզի էգերի սեռական ազդանշանումը հաղորդվում է յուրօրինակ լուսատու օրգաններով, որոնցով կարող են օժտված լինել նաև արուները կամ թրթուրները։ Տարածված են ամենուրեք՝ օդում, ջրում, հողում, քարայրերում։ Տարեկան տալիս են 1 կամ մի քանի սերունդ։ Ձմեռում են հասուն անհատները, երբեմն՝ թրթուրները կամ ձվերը։


== Սննդառություն ==
Մեծամասնությունը գիշատիչ է, մյուսները՝ բուսակեր, սնկակեր և այլն։ Կան տեսակներ, որոնք լուրջ վնաս են հասցնում գյուղատնտեսությանը (Հայաստանում առավել տարածված է կարտոֆիլի վնասատու կոլորադյան բզեզը), անտառային և պահեստային տնտեսություններին, որոշ բզեզներ ճիճվային հիվանդությունների միջնորդ տերեր են, սնկիկայիև, բակտերային, վիրուսային հիվանդությունների փոխանցողներ։ Շատ տեսակներ օգտակար են, ոչնչացնում են վնասակար անողնաշարավորներին։


== Նշանակություն ==
Բզեզների մեծ մասը վնասատու է. փչացնում են բնափայտը, մթերքները, անտառային, պտղատու, բանջարանոցային, հացազգի բույսերը (Հայաստանում առավել տարածված է կարտոֆիլի կոլորադյան բզեզը)։ Միաժամանակ նրանք ճիճվային, սնկային, մանրէային, վիրուսային հիվանդությունների փոխանցողներ են։ Սակայն կան բզեզների օգտակար տեսակներ, որոնք ոչնչացնում են վնասատու միջատներին, տզերին, կողինջներին (խխունջներ)։
Բունիաթ Սեբաստացի

Բունիաթ Սեբաստացի (անհայտ, Սեբաստիա - անհայտ), XVII դարի հայ բժիշկ։ 
Ծնվել է Սեբաստիայում։ Հիմնականում ապրել ու ստեղծագործել է Սամսուն քաղաքում։ 1626 թվականին  Մարզվանում խմբագրել է Ամիրդովլաթ Ամասիացու «Օգուտ բժշկության» աշխատությունը՝ կատարելով արժեքավոր լրացումներ։ Օգտվելով հայ և արաբ բժիշկների գործերից (Մխիթար Հերացի, Ամիրդովլաթ Ամասիացի, Գրիգորիս Բժշկապետ)՝ 1630 թվականին Սամսուն քաղաքում գրել է «Գիրք բժշկութեան տոմարի» աշխատությունը՝ բաղկացած 50 գլխից։ Գրքում նկարագրել է ստամոքսի, աղիքների, լյարդի, երիկամների, սեռական օրգանների, աչքի, ականջի, քթի հիվանդությունների, թուլամտության, լուծանքի և թերլուծանքի, ջերմերի, ուռուցքների ախտանշանագիտությունը, բուժման եղանակները, հիվանդի խնամքն ու սննդակարգը։ Մի քանի գլուխներ նվիրված են դեղամիջոցներին և նրանց բաղադրությանը։ XIX գլխում զիպահ (կոկորդի լորձաթաղանթի խոցոտումով և այտուցով ընթացող հիվանդություն) կոչվող հիվանդության սուր տեսակի դեպքում առաջարկել է վիրաբուժական փոքր միջամտություն։ 
Գտնում էր, որ սովորելու համար չկա ավելի լավ առարկա քան գիտությունը, քանի որ բժշկի աշխատանքը կապված է Աստծո «մեծագույն ստեղծագործության»` մարդու, առողջության հետ


== Ձեռագրեր ==
Բունիաթ Սեբաստացու աշխատությունը պահպանվել է ձեռագիր չորս ընդօրինակություններով՝ 

Երևանի Մեսրոպ Մաշտոցի անվան Մատենադարանում (ձեռ․ N 1023)
Վրաստանի ԳԱ ձեռագրերի ինստիտում (ձեռ․ N 52)
Վենետիկի Մխիթարյան միաբանության մատենադարանում (ձեռ․ N 1285)
Վիեննայի Մխիթարյան միաբանության մատենադարանում (ձեռ․ N 830)։


== Գրականություն ==
Оганесян Л․ А․, История медицины в Армении, т․ 3, Е․, 1946, с․ 117–23․
Буниат Себастаци «Книга о медицине» = «Գիրք բժշկութեան» / Сост. Д. М. Карапетян. — Ер.: изд-во АН АрмССР, 1987. — 192 с. — 5000 экз.


== Ծանոթագրություններ ==
Մյուրիել Բարբերի

Մյուրիել Բարբերի (ֆր.՝ Muriel Barbery, մայիսի 28, 1969(1969-05-28), Կասաբլանկա, Մարոկկո), ֆրանսիացի ժամանակակից բանաստեղծուհի, փիլիսոփայության պրոֆեսոր։


== Կենսագրություն ==
Մյուրելը ավարտել է ENS de Paris էլիտար բուհը, այնուհետև դասավանդել է Սեն-Լո-ի ինստիտուտում։
2000 թվականին ամուսնու պնդմամբ իր առաջին վեպի «Քաղցրավենիք» (ֆր.՝  Une Gourmandise) ձեռագիրը ուղարկել է Gallimard հրատարակչություն։
Նրա առաջնաելույթը հաջող էր, առաջին վեպը թարգմանվել է 14 լեզուներով։
Նրա երկրորդ գիրքը՝ «Ոզնու նրբագեղությունը» (ֆր.՝  L’Elégance du hérisson), Ֆրանսիայում դարձել է բացառիկ բեսթսելլեր։ Այն լույս է տեսել 2006 թվականին, նույն Gallimard հրատարակչությունում՝ 700 հազար օրինակով։ Հետագայում վեպը թարգմանվել է 31 լեզուներով և արժանացել մի շարք գրական մրցանակների։ 2009 թվականին վեպը էկրանավորվել է։ Երկրորդ գրքի առևտրային հաջողությունից հետո, բանաստեղծուհին տեղափոխվել է Ճապոնիա, քաղաք՝ Կիոտո։


== Ծանոթագրություններ ==
Մերինգ (այլ կիրառումներ)

Մերինգ, կարող է վերաբերել՝

Մերինգ - կոմունա Գերմանիայի Բավարիա երկրամասում։ Ենթարկվում է Վերին Բավարիա վարչական շրջանին։ Մտնում է Ալտյոտինգի շրջանի կազմի մեջ
Մերինգ - կոմունա Գերմանիայի Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Տիրշենրոյտ շրջանի կազմի մեջ
Մեխանիկայի վարիացիոն սկզբունքներ

Մեխանիկայի վարիացիոն սկզբունքներ, ընդհանուր դրույթներ, որոնք հնարավորություն են տալիս ուսումնասիրել արտաքին ուժերի ազդեցությամբ մեխանիկական համակարգի շարժման կամ հավասարակշռության օրինաչափությունները, տարբերել մեխանիկական համակարգի իրական՝ փաստացի շարժումը կինեմատիկորեն հնարավոր բոլոր շարժումներից։ Մեխանիկայի վարիացիոն սկզբունքներն արտահայտվում են համակարգի կետերի կոորդինատների, արագությունների և արագացումների վարիացիաներ պարունակող հավասարություններով։ Ցուրաքանչյուր սկզբունք սահմանում է մեխանիկական համակարգի իրական շարժումը բնութագրող որոշակի ֆիզիկական հատկություն։ Սովորաբար այդ հատկություններին բնորոշ է այն, որ իրական շարժման համար համակարգի կինեմատիկական և դինամիկական բնութագրիչների ֆունկցիա հանդիսացող որոշ ֆիզիկական մեծություն ունի էքստրեմալ (նվազագույն կամ առավելագույն) արժեք։ Մեխանիկայի ոչ վարիացիոն սկզբունքները սահմանում են համակարգի շարճման օրինաչափությունները՝ համակարգին կիրառված ուժերի ազդեցությամբ։ Այդ սկզբունքներից են, օրինակ, Նյուտոնի երկրորդ օրենքը, Դ’Ալամբերի սկզբունքը։ Մեխանիկայի ոչ վարիացիոն սկզբունքները կիրառելի են ցանկացած մեխանիկական համակարգի նկատմամբ և ունեն համեմատաբար պարզ մաթ․ արտահայտություն։ Սակայն, դրանց կիրառությունը սահմանափակվում է մեխանիկայի շրջանակներով։ Ոչ վարիացիոն սկզբունքների նկատմամբ մեխանիկայի վարիացիոն սկզբունքի առավելությունն այն է, որ վերջիններից ստացվում են կապերի անհայտ հակազդումներ չպարունակող մեխանիկական համակարգի շարժման հավասարումներ։ Մեխանիկայի վարիացիոն սկզբունքի գործածումը հանգում է վարիացիոն հաշվի մեթոդների կիրառմանը։ Ըստ տեսքի մեխանիկայի վարիացիոն սկզբունք լինում են դիֆերենցիալ (նկարագրում է իրական շարժման տարբերությունը ժամանակի տվյալ պահին կինեմատիկորեն հնարավոր բոլոր շարժումներից) և ինտեգրալ (նկարագրում է այդ տարբերությունը վերջավոր ժամանակահատվածում կատարվող տեղափոխությունների համար)։ Մեխանիկայի շրջանակներում դիֆերենցիալ վարիացիոն սկզբունքներն ավելի ընդհանուր են գործնականորեն կիրառելի ցանկացած մեխանիկական համակարգի համար։ Առավել գործածական տեսքով ինտեգրալ վարիացիոն սկզբունքները կիրառելի են միայն պահպանողական համակարգերի համար։ Ի տարբերություն մեխանիկայի դիֆերենցիալ վարիացիոն սկզբունքների և ոչ վարիացիոն սկզբունքների, ինտեգրալ վարիացիոն սկզբունքներում ուժերի փոխարեն հանդես է գալիս էներգիան։ Դրա շնորհիվ ինտեգրալ վարիացիոն սկզբունքները տարածվում են նաև ոչ մեխանիկական երևույթների վրա՝ դառնալով կարևոր ամբողջ տեսական ֆիզիկայի համար։ Հիմնական դիֆերենցիալ վարիացիոն սկզբունքներից են հնարավոր տեղափոխությունների սկզբունքը, Դ՚Ալամբեր-Լագրանժի սկզբունքը, Գաուսի սկզբունքը, Հերցի սկզբունքը։ Ինտեգրալ վարիացիոն սկզբունքներից են փոքրագույն գործողության սկզբունքները։
Արջուտ (այլ կիրառումներ)

Արջուտ, կարող է վերաբերել՝

Արջուտ - գյուղ Հայաստանի Լոռու մարզում, Գուգարքի տարածաշրջանում
Արջուտ - սելավ (ժամանակավոր ջրհոսք) Դեբեդի ավազանում
Hardwired

Hardwired, Metallica խմբի առաջին սինգլը «Hardwired...to Self-Destruct» տասներորդ ստուդիական ալբոմից։ Երգը թողարկվել է 2016 թվականի օգոստոսի 18-ին ռադիոյում, թվային ներբեռնման համար։ Երգն առաջին անգամ կատարվել է «U. S. Bank Stadiumruen» մարզադաշտում՝ 2016 թվականի օգոստոսի 20-ին։ 2017 թվականին Hardwired-ը առաջադրվել է Գրեմմի մրցանակի «Լավագույն ռոք երգ» անվանակարգում։


== Տեսահոլովակ ==
Երաժշտական տեսահոլովակը թողարկվել է 2016 թվականի օգոստոսի 18-ին։


== Երգերի ցանկ ==


== Ձայնագրման մասնակիցներ ==
Ջեյմս Հեթֆիլդ՝ ռիթմ-կիթառ, վոկալ
Լարս Ուլրիխ՝ հարվածային գործիքներ
Կիրկ Հեմմետ՝ սոլո-կիթառ
Ռոբերտ Թրուհիլոն՝ բաս կիթառ


== Դիրքը չարթերում ==


== Ծանոթագրություններ ==
Սուրբ Մարիամ Աստվածածին եկեղեցի (այլ կիրառումներ)

Սուրբ Մարիամ Աստվածածին եկեղեցի, կարող է վերաբերել՝

Սուրբ Մարիամ Աստվածածին եկեղեցի, հայկական առաքելական եկեղեցի Երևանի Մալաթիա թաղամասում։
Սուրբ Մարիամ Աստվածածին, հայկական առաքելական եկեղեցի Էջմիածին քաղաքում։
Սուրբ Մարիամ Աստվածածին եկեղեցի, Հայ առաքելական եկեղեցու տաճար Հայաստանի Վանաձոր քաղաքում։
Սուրբ Մարիամ Աստվածածին եկեղեցի, հայկական առաքելական եկեղեցի Ալափարս գյուղում։
Սուրբ Մարիամ Աստվածածին եկեղեցի (Վաղուհաս), հայկական առաքելական եկեղեցի Արցախի Վաղուհաս գյուղում։
Սուրբ Մարիամ Աստվածածին եկեղեցի (Շվեդիա), հայկական առաքելական եկեղեցի Շվեդիայում
Սուրբ Մարիամ Աստվածածին եկեղեցի (Տորոնտո), հայկական առաքելական եկեղեցի Տորոնտոյում